Koncentracijski logor Uzamnica
Koncentracioni logor "Uzamnica" je bio koncentracioni logor osnovan 1992. godine od strane snaga JNA u kojem su bili zatvarani Bošnjaci za vrijeme rata u Bosni i Hercegovini. Mnogi od Bošnjaka koji nisu odmah ubijeni u nekom od brojnih zločina počinjenih u Višegradu i njegovoj okolini, su zatvarani na razne lokacije u gradu, uključujući i bivše kasarne JNA i skladišta na Uzamnici, oko 5 kilometara izvan Višegrada. Neki od tih zatvorenika su držani u ovom koncentracionom logoru više od dvije godine. Srpski vojnici su silovali mnoge žene i tukli i terorisali civile nesrpske nacionalnosti. Rašireno pljačkanje i uništavanje nesrpskih kuća i imovine događalo se svakodnevno pri čemu su uništene i dvije džamije u gradu.